Onnen hetkiä paratiisissa: Kesäpäivä Kustavissa\nEilinen päivä vierähti kesäretkellä kauniissa Kustavissa. Onneksi sää oli ihan kohdillaan, vaikka ei ollutkaan kovin lämmintä, niin aurinko paistoi miltei pilvettömältä taivaalta eikä tuulikaan häirinnyt juhannuksen viettäjiä.\nRetkemme alkoi Kustavin Savipajasta, jossa riittää kivaa tekemistä ja ihasteltavaa koko perheelle. Suloisia pupuja ja lampaita, kaunista keramiikkaa ja ihania sisustustuotteita + seudun parhaat munkkikahvit, niistä on tämä idyllinen käsityöläiskylä tehty!\nSavipajalta matkamme jatkui Laura Peterzéns -muotioutletiin, josta J löysi itselleen Pelle Pettersonin shortsit ja Gantin pikeepaidan edulliseen outlet-hintaan.\nOutletista siirryimme Peterzéns vierasvenesatamaan, jossa ihailimme tovin kauniita purjeveneitä juhlaviireissään. Vierasvenesataman kaikki venepaikat tuntuivat olevan täynnä, eikä ihme, sillä kauniimpaa ja tarjonnaltaan monipuolisempaa satamaa saa hakea. Vierasvenesatamasta löytyy mm. Loviisan Aitan Pop up -myymälä, upea vaate- ja sisustusputiikki, herkullinen kahvilaravintola ja monenmoista mukavaa puuhaa lapsille.\nEikä vierasvenesatamastakaan täytynyt tyhjin käsiin möksälle lähteä. Löysin itselleni Sebagon hamosen ja Pelle P:een kivan paidan, esittelen ostokset tulevassa postauksessa, pysykäähän linjoilla :-)\nRetkemme päättyi Kustavin keskustan supersuosittuun lounasravintolaan The Grilliin.\nPossun rimpsuliha salaattipedillä vei kielen mennessään!\nSuosittelen lämpimästi kesäretkeä Kustaviin, jos liikutte täällä päin Suomea.\nKesäinen Kustavi on pala kauneinta saaristoa ja sieltä löytyy nähtävää ja koettavaa moneen makuun.\nEi ole mikään ihme, että Kustavi on yksi Suomen suosituimmista kesämökkipaikkakunnista,\nniin upea se on!\nAjattelimme tänään lähteä katsomaan joko ensimmäiset kanttarellit ovat nostaneet päänsä maan pinnalle. Muistan kuinka viime vuonna nautimme ensimmäiset sienimuhennokset juuri näin juhannusviikolla. Saattaa olla, että vielä on liian aikaista. Viime viikot kun ovat olleet melkoisen viileitä eikä sadettakaan olla saatu,\nmitä nyt muutama pisara on taivaalta tipahtanut.\nLähettänyt Teija Hakula klo 23.45\nTunnisteet: Gant, kesä, kustavin savipaja, Laura Peterzéns, Pelle Petterson, Sebago\nIrmastiina Ruusukummusta 22. kesäkuuta 2014 klo 0.17\nVähintään kerran kesässä tulee tuolla piipahdettua..:)\nTeija Hakula 22. kesäkuuta 2014 klo 20.23\nSama täällä! Yksi kerta kesässä ei ihan riitä kaiken näkemiseen ja kokemiseen. Ja ne munkkikahvit, pelkästään niidenkin perusteella ollaan auton nokka tai veneen kokka kohti Kustavia käännetty :-)\nLady of The Mess 22. kesäkuuta 2014 klo 1.06\nKiitos muistutuksesta - liian harvoin tulee käytyä, mutta tänä kesänä korjataan tilanne!\nTeija Hakula 22. kesäkuuta 2014 klo 20.43\nKustavi hurmaa aina! Sääkin on Kustavissa usein aurinkoinen vaikka Turussa värjöteltäisiin sateessa, liekö meren vaikutusta vai Kustavin taikaa?\nAnu T - Arjen timantteja 22. kesäkuuta 2014 klo 1.12\nTäytyypä suunnata auton nokka kohti Kustavia tässä lähipäivinä. Ihanan aurinkoisen retkipäivän olette viettäneet :)\nTeija Hakula 22. kesäkuuta 2014 klo 20.47\nSuosittelen! Kustavissa viihtyvät niin muksut kuin vanhemmatkin.\nSH - HOUSEkoti 22. kesäkuuta 2014 klo 4.06\nKustavi on niin kaunis paikka että sinne pitäisi päästä joskus uudestaan piipahtamaan ♥\nTeija Hakula 22. kesäkuuta 2014 klo 20.49\nTotta, Kustavin maisemat hurmaavat kauneudellaan!\nToivottavasti ennätätte visiitille vielä tänä kesänä.\nMysterious M 22. kesäkuuta 2014 klo 5.07\nEn ole koskaan käynyt, mutta varmaankin pitäisi. Tuo Loviisan aitta on myös paikka missä olisi kiva käydä. Mukava nähdä, että ilma on ollut teillä ihan suotuisa.\nTeija Hakula 22. kesäkuuta 2014 klo 20.51\nTäällä meren rannalla sää on usein suotuisampi kuin sisämaassa, lienee merituulen vaikutusta. Suosittelen lämpimästi retkeä Kustaviin. Sieltä löytyy myös ihania majoituspaikkoja, jos teette pidemmän retken.\nkristiina kortelahti 22. kesäkuuta 2014 klo 5.39\nMukavan retken olette tehneet! Ollaan tuolla käyty useamman kerran vuosia sitten.\nTeija Hakula 22. kesäkuuta 2014 klo 20.59\nKustavi <3 Kesän suosikkikohteeni!\nOn teillä kyllä siellä Ahvenanmaallakin upeita matkailukohteita. Minuun tekivät suurimman vaikutuksen Eckerön hurmaavat venevajat ja Getan korkeat kalliot.\nIhanaa kesäloman jatkoa!\nJohannaL / Koti Aurorassa 22. kesäkuuta 2014 klo 9.21\nIhana retki teillä ollut. Täällä on tullut tänään vettä kuin aisaa :)\nTeija Hakula 22. kesäkuuta 2014 klo 21.02\nSää todella suosi meitä. Täälläkin satoi eilen, tämä aamu on onneksi valjennut hieman poutaisempana.\nTuulia 22. kesäkuuta 2014 klo 13.32\nViehättävä retkipäivä teillä on ollut Kustavissa. Tuo olikin minulle uutta, että siellä on Loviisan Aitan popup-myymälä. Kertookohan tämä, että aikaa on vierähtänyt käynnistäni siellä.\nJa Pelle Petterssonia... ovat minun suosikkipikeepaitojani.\nInnolla odotan "muotinumeroasi" :)\nTeija Hakula 22. kesäkuuta 2014 klo 21.04\nLoviisan Pop up on ihan uusinta uutta! Avasi vasta kesäkuun alussa. Pellen ihania purjehdushenkisiä vaatteita löytyy niin outletista kuin vierasvenesataman myymälästäkin. Kustavi on nykyään aikamoinen ostosparatiisi!\nTuulia 22. kesäkuuta 2014 klo 13.33\nPs. Kuvasi ihan houkuttelevat retkelle Kustaviin!\nTeija Hakula 22. kesäkuuta 2014 klo 21.06\nKiva, jos postaus inspiroi sinua! Joskus sitä ihan unohtaa mitä kaikkia ihania matkailukohteita löytyy näiltä omilta nurkilta.\nAnsku 23. kesäkuuta 2014 klo 10.14\nOlisko majoitusvinkkejä? JOku ihana ja ideyllinen tai jännittävä :)\nTeija Hakula 24. kesäkuuta 2014 klo 21.16\nMoi Ansku, en itse ole yöpynyt näissä majoituspaikoissa, mutta konsultoin matkailualalla työskentelevää ystävääni ja hän suositteli Kustavissa Peterzens Boathousea, Itätalon talonpoikaiskartanoa ja Vuosnaisten meriasemaa. Käy kurkkaamassa näiden nettisivuja. Itse ehkä valitsisin tuon Peterzens Boathousen, ympäristössä niin paljon kivaa nähtävää ja tehtävää!\nKivaa matkaa Kustaviin!\nAnsku 11. heinäkuuta 2014 klo 0.49\nTeija 25. kesäkuuta 2014 klo 13.09\nJust edellisellä viikolla käytiin Savipajalla poikien kanssa. Ihana paikka! Aitan pop up on vielä kokematta, mutta sielläkin veneillään joka kesä. Ihanaa lomaa teille!! :)\nTeija Hakula 25. kesäkuuta 2014 klo 20.16\nEikös olekin ihana tuo idyllinen käsityöläiskylä!\nMukavia veneretkiä koko teidän poppoolle!